jkorsvik/nowiki_second_scrape_merged huggingface dataset:
Skjærsilden

Skjærsilden eller purgatoriet, renselsesstedet, er ifølge katolsk lære en renselse som frelste sjeler må gjennomgå før oppstandelsen.  Pinen kan forkortes gjennom egne eller andres gode gjerninger, eller ved sjelemesser.
I renselsesstedet er de sjeler som visselig har evigheten i paradiset som sluttmål, men som ennå ikke er tilstrekkelig lutret for å kunne tre inn; jfr. Åp. 21,27 og Heb. 12,23. Alle sjeler som passerer skjærsilden, kommer til Himmelen, den er altså ikke en slags mildere form av Helvete.
Læren om skjærsilden har sin bakgrunn i gammel jødisk tro, og er reflektert i 2. Makkabeerbok, som av katolikker regnes som del av Det gamle testamente. I 2. Makkabeerboks 12. kapittel finner vi et historisk bevis på at jødene bad for sine avdøde. Det handler om den heltemodige Judas makkabeeren, som fører sine menn i krig mot Israels fiender. Noen få jøder faller i makkabeernes hær. Det viser seg senere at de bærer hedenske amuletter under klærne. Dette var en synd som Loven forbød. Judas samler da inn 2.000 drakmer sølv og sender dem til Jerusalem, for at prestene i tempelet skal bære frem et syndeoffer for de fallende, så de kan bli forløst fra sine synder. Denne skikken  (å be og ofre for de avdøde) blir her betegnet som en from og gudfryktig handling.


== I kunsten ==

I Dantes Den guddommelige komedie er skjærsilden (latin: Purgatorio) andre bok. I Dantes middelalderske verdensbilde befinner helvete seg inne i jordkulen. Helvete er traktformet, og synderne er plassert dypere jo verre synder de har begått, de verste helt inne i jordens midte sammen med djevelen. Den jorden som ble sprengt ut for å gi plass til helvete, danner et fjell på undersiden av jordkulen, stikk motsatt Jerusalem, og kalles Skjærsildfjellet. Her strever syndige mennesker seg møysommelig opp mot toppen, i forvissning om at frelsen venter dem. Slike presise forestillinger mangler imidlertid i norske kilder.


== Referanser ==


== Eksterne lenker ==
Oslo Katolske Bispedømme om skjærsilden
Skanderborg kommune

Skanderborg kommune er siden regionreformen 2007 en ny storkommune i Region Midtjylland i 
Danmark. Før reformen hadde Skanderborg kommune i Århus amt et areal på 143,22 km² og en befolkning på 21 745 (2003).
Nye Skanderborg kommune er en sammenslåing av Galten kommune, Hørning kommune, Ry kommune, Skanderborg kommune (1970–2006) samt deler av Voerladegård sogn i Brædstrup kommune. 


== Geografi ==
Danmarks høyeste naturlige punkt Møllehøj (170,86 moh), samt Ejer Bavnehøj (170,35 moh), ligger i den sørligste delen av kommunen, sørvest for Skanderborg by, med fjellet Yding Skovhøj mot vest inne i Horsens kommune.
Det vel så kjente fjellet Himmelbjerget ligger i Skanderborg kommunes vestlige del.


== Lokaldemokrati ==
Venstres borgermester Jens Grønlund i Galten kommune ble ved kommunevalget i 2005 valgt til ny borgermester i den sammenslåtte Skanderborg kommune.


=== Borgermestre ===
Frands Fischer (S) 2019–
Jørgen Gaarde (S) 2010–2019
Jens Grønlund (V) 2007–2009


== Referanser ==


== Eksterne lenker ==
Offisielt nettsted 
(en) Skanderborg Kommune – kategori av bilder, video eller lyd på Commons
Sønderhald kommune

Sønderhald kommune  er en tidligere kommune i Århus amt i Danmark opprettet ved Kommunalreformen (1970). Ved regionreformen i 2005–07 ble den vestlige delen av kommunen innlemmet i nye Randers kommune og østlige i den nye Norddjurs kommune, begge i Region Midtjylland.


== Referanser ==
Them kommune

Them kommune er en tidligere kommune i Århus amt i Danmark. Kommunen ble opprettet ved  kommunalreformen i 1970, og gjennom 
regionreformen i 2007 slått sammen med Silkeborg kommune, Kjellerup kommune og Gjern kommune til nye Silkeborg kommune i Region Midtjylland.


== Referanser ==
DKW

DKW var et tysk bil- og motorsykkelmerke startet av dansken Jørgen Skafte Rasmussen.  Firmaet eksisterte fra 1919 til 1932, da det gikk sammen med Audi, Horch og Wanderer og stiftet Auto Union.  Merket ble brukt fram til og med 1965. Auto Union ble da en del av VAG.


== I Norge ==
I 1928 begynte Otto Kahrs, senere grunnlegger av Statens Bilsakkyndige, å ta inn DKW-biler.  With & Wessel tok inn DKW motorsykler.  Kahrs lyktes ikke kommersielt, og With & Wessel tok over agenturet for bilene også i 1930.
Fram til andre verdenskrig hadde With & Wessel omsatt rundt 1150 person- og varebiler og enda flere motorsykler.


== Eksterne lenker ==
(en) DKW – kategori av bilder, video eller lyd på Commons 
Norsk DKW Union
Duesenberg

Duesenberg var en amerikansk produsent av luksusbiler fra 1910-tallet til 1940-tallet.
I 1913 stiftet Duesenberg-brødrene Fred og August Dusenberg Automobile&Motors Company Inc. i St. Paul, Minnesota for å bygge sportsbiler.  I 1925 kjøpte Errett Lobban Cord, eieren av Cord Automobile, Auburn Automobile og mange andre transportselskaper, selskapet for å bruke kompetansen til Duesenberg-brødrene for å produsere luksusbiler.
Merket har vært gjenstand for en rekke gjenopplivningsforsøk i etterkrigstiden.


== Eksterne lenker ==
(en) Offisielt nettsted 
(en) Duesenberg Motors Company – kategori av bilder, video eller lyd på Commons 
Auburn/Cord/Duesenberg Museum (engelsk)
Américo Ferreira dos Santos Silva

Américo Ferreira dos Santos Silva  (født 16. januar 1829 i Porto i Portugal, død 21. januar 1899 i Porto) var en av den katolske kirkes kardinaler og var biskop av Porto 1871–1899.
Han ble kreert til kardinal i mai 1879 av pave Leo XIII, med Santi Quattro Coronati al Laterano som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Gaetano Alimonda

Gaetano Alimonda (født 23. oktober 1818 i Genova i Italia, død 30. mai 1891 i Albaro i Liguria i Italia) var en av Den katolske kirkes kardinaler og var biskop av Albenga 1877–1879, og senere erkebiskop av Torino 1883–1891.
Han ble kreert til kardinal i mai 1879 av pave Leo XIII, med Santa Maria in Traspontina som tittelkirke.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1797-1878) *1827
Kardinal Gustav Adolf von Hohenlohe-Schillingsfürst (1823-1896) *1857
Erkebiskop Salvatore Magnasco (1806-1892) *1868
Kardinal Gaetano Alimonda (1818-1891) *1877


== Referanser ==


== Eksterne lenker ==
The Cardinals of the Holy Roman Church
Torolf Elster

Torolf Elster (født 27. mai 1911 i Oslo, død 4. november 2006) var en norsk journalist og forfatter. Han var kringkastingssjef i NRK fra 1972 til 1981.
Under andre verdenskrig var han i Sverige og redigerte tidsskriftet Håndslag, en publikasjon som fra 1942 ble laget i Sverige, smuglet over grensa og spredt som en illegal avis i det okkuperte Norge. Familien var flyktninger i Sverige under andre verdenskrig.
Etter krigen var han først utenriksmedarbeider, senere utenriksredaktør i Arbeiderbladet fram til 1963, avbrutt av tiden som redaktør for tidsskriftet Kontakt i perioden 1947–1954. Han var programdirektør for radioen i NRK fra 1963 til han ble kringkastingssjef i 1972, en stilling han satt i fram til 1981.
Torolf Elster skrev både samfunnsengasjerte debattbøker, romaner og kriminallitteratur. I 1982 mottok han Rivertonprisen for Thomas Pihls annen lov. 
Torolf Elster var sønnesønn av forfatteren Kristian Elster d.e., sønn av forfatteren Kristian Elster d.y., gift med lyrikeren Magli Elster og far til filosofen Jon Elster. 


== Bibliografi ==
Biografi 

Sindre Hovdenakk Torolf Elster balansekunstneren, 2011 ISBN 978-82-530-3411-9


=== Skjønnlitteratur ===
Muren, roman (1936), utgitt under psevdonymet Hans Brückenberg
Historien om Gottlob, roman (1941)
Hvem gir?, roman (1949)
Blomstergrenen ved døren, roman (1951)
Thomas Pihls annen lov, roman (1982)
Veien jeg vandret, parodi på kjendisbiografier (1984)
Figuren i tåken, roman (1993)
Det var tre ting, roman (1997)


=== Hørespill ===
Piken med linhåret (første episode i kriminalstafett) (produsert 1956). Utgitt som roman i 1957
Fredløs blant de døde (første episode i kriminalstafett) (produsert 1957, produsert 1988)
Darling (komedie) (1962)
Historien om Gottlob (dramatisert til serie av Helge Hagerup i 1969)
De syv dødssynder (episode i Rigmor Otthos konsept-serie i 1981)
Saken mot Ragnar Åletvedt (kriminalstykke) (1983)


=== Faglitteratur o.l. ===
Tsjekkoslovakia (1938)
Øst-Europa (1939)
Frihet og demokrati (1947)
Øst og Vest (1948)
Sosialismen under debatt (1950)
Hverdag i gate og grend (1956)
Sovjetmysteriet (1957)
De merkelige år (1959)
Den store utfordringen (1961)
Vårt eget århundre (1963)
Reiser til familien (1983)
Verden brenner (1985)
Rikets hospital (1990)


== Priser ==
Rivertonprisen 1982
Fritt Ord-prisen 1986, sammen med hustuen Magli Elster


== Verv ==
Kringkastingsrådet: formann 1962-1963
Den norske Forfatterforening: styremedlem fra 1945, viseformann 1953-1963
UNESCO, den norske nasjonalkomiteen: viseformann 1964-1972
kringkastingssjef i NRK fra 1972 til 1981.


== Referanser ==


== Eksterne lenker ==
(en) Torolf Elster på Internet Movie Database 
(no) Torolf Elster er død (NRK)
(no) Digitaliserte bøker av Elster hos Nasjonalbiblioteket.
Joseph Hergenröther

Joseph Hergenröther (født 21. februar 1824 i Würzburg i Tyskland, død 3. oktober 1890 i cisterciensernes kloster Mehrerau ved Bregenz i Østerrike) var en av Den katolske kirkes kardinaler og en ledende teolog. 


== Prest ==
Hen ble presteviet 28 Mar 1848 for bispedømmet Würzburg. Han var sakkyndig under Første Vatikankonsil og en brennende forsvarer av dette konsilets beslutninger. Best kjent ble Hergenröther ved skriftet Anti-Janus (1870) om pavens ufeilbarlighet Han ble også tilknyttet Vatikanbiblioteket. 


== Kardinal ==
Han ble kreert til kardinal i mai 1879 av pave Leo XIII, med Santa Maria in Via Lata som tittelkirke. Han forble prest; hellere ikke senere i livet blew han bispeviet.
Av pave Leo XIII ble han utsett til å, tillike med to andre kardinaler, å med sakssvarende dokumenter tilbakevise «de av sektene fremsatte løgner om kirkens historie, i særdeleshet om pavedømmet», og med dette begynte han i 1884 å utgi «Regesta Leonis X».
Blant hans kirkehistoriske og kirkerettslige skrifter kan nevnes Photius (tre bind, 1867–69) og Handbuch der allgemeinen Kirchengeschichte (tre bind, 1876–80; flere opplag).


== Referanser ==
Broby kommune

Broby kommune er en tidligere kommune i Fyns amt i Danmark. Fra og med 1. januar 2007 er den innlemmet i den nye Faaborg-Midtfyn kommune, som ledd i kommune- og regionreformen 2005–07.


== Referanser ==
Egebjerg kommune

Egebjerg kommune er en tidligere kommune i Fyns amt i Danmark som eksisterte fra 1970 til 2006. Siden kommune- og regionreformen 2005–07 er den med virkning fra 1. januar 2007 en del av den sammenslåtte Svendborg kommune i Region Syddanmark.


== Referanser ==
Liste over norske kringkastingssjefer

Liste over norske kringkastingssjefer viser hvem som har hatt stillingen siden den ble opprettet. Kringkastingssjefen er administrerende direktør og ansvarlig redaktør i Norsk rikskringkasting (NRK). Han eller hun blir ansatt av NRKs styre, som i sin tur er utnevnt av Kulturdepartementet. Kringkastingssjefen deltar i drøftinger i Kringkastingsrådet og kan også delta i drøftinger i distriktsprogramrådene.
Stillingen som kringkastingssjef er hjemlet i lov om kringkasting § 6-3. Kringkastingssjef fra 29. april 2022 er Vibeke Fürst Haugen. Haugen er den første kvinnelige kringkastingssjefen i NRKs historie.


== Kringkastingssjefer ==


== Referanser og fotnoter ==


== Eksterne lenker ==
Kringkastingssjefene
Ejby kommune

Ejby kommune er en tidligere kommune i Fyns amt i Danmark. Kommunen ble dannet ved kommunalreformen i 1970, men ble oppløst ved kommune- og regionreformen 2005–07  og innlemmet i den nye Middelfart kommune i Region Syddanmark.


== Referanser ==
Faaborg kommune

Faaborg kommune er en tidligere kommune i Fyns amt i Danmark som eksisterte fra 1970 til 2006. Fra og med 1. januar 2007 er den innlemmet i den nye Faaborg-Midtfyn kommune, som ledd i kommune- og regionreformen 2005–07.Her ligger den gamle kjøpstaden Faaborg som er den nye kommunens største by, men ikke lengre kommunalt administrasjonssenter. Det ligger nå i byen Ringe.


== Referanser ==
Giacomo Cattani

Giacomo Cattani (født 23. januar 1823 i Brisighella ved Faenza i Italia, død 14. februar 1887 i Ravenna) var en av den katolske kirkes kardinaler, og var tilknyttet det pavelige diplomati og den romerske kurie. Han var nuntius i Belgia 1868–1875, i Spania 1875–1879, og erkebiskop av Ravenna 1879–1887.
Han ble kreert til kardinal i september 1879 av pave Leo XIII, med Santa Balbina all'Aventino som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Glamsbjerg

Glamsbjerg er en by på Fyn  i Danmark. Den ligger i Assens kommune, Region Syddanmark og har 3 302 innbyggere (2018). 
Før Kommunalreformen i 2007 var den administrasjonssenter i tidligere Glamsbjerg kommune.


== Referanser ==
Gudme kommune

Gudme kommune er en tidligere kommune i Fyns amt i Danmark som eksisterte fra 1970 til 2006. Siden kommune- og regionreformen 2005–07 er den med virkning fra 1. januar 2007 en del av den sammenslåtte Svendborg kommune i Region Syddanmark.Ved kommunevalget 15. november 2005 ble Gudmes borgermester Lars Erik Hornemann (V) også ordfører for den nye kommunen Svendborg.


== Referanser ==
Lodovico Jacobini

Lodovico Jacobini  (født 6. januar 1832 i Genzano ved Albano i Italia, død 28. februar 1887 i Roma) var en av den katolske kirkes kardinaler, og var tilknyttet det pavelige diplomati og Den romerske kurie. Han var nuntius i Østerrike 1874–1880, i deretter Pavestolens Statssekretær 1880–1887 (de to siste årene temmelig syk).
Han ble kreert til kardinal i september 1879 av pave Leo XIII, med Santa Maria della Vittoria som tittelkirke.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lodovico Jacobini (1832-1887) *1874


== Referanser ==


== Eksterne lenker ==
Biografi på The Cardinals of the Holy Roman Church
Domenico Sanguigni

Domenico Sanguigni (født 27. juni 1809 i Terracina i Italia, død 20. november 1882 i Roma) var en av Den katolske kirkes kardinaler, og var tilknyttet det pavelige diplomati. Han var nuntius i Portugal 1874–1879.
Han ble kreert til kardinal i september 1879 av pave Leo XIII.


== Referanser ==


== Eksterne lenker ==
Biografi på The Cardinals of the Holy Roman Church
Haarby kommune

Haarby kommune er en tidligere dansk kommune i Fyns amt som eksisterte fra 1970 til 2006, beliggende på øyen Fyn. Siden kommune- og regionreformen 2005–2007 er kommunen fra og med 1. januar 2007 innlemmet i den nye Assens kommune i Region Syddanmark.


== Referanser ==
Kerteminde kommune

Kerteminde kommune er en dansk kommune i Region Syddanmark etablert i forbindelse med Kommunalreformen i 2007. Kommunen er en sammenslåing av Kerteminde kommune (1970–2006), Langeskov kommune og Munkebo kommune.Før kommune- og regionreformen 2005–07 var Kerteminde en mindre kommune på 143,12 km² (i alt 10 986 innbyggere i 2005) som lå i Fyns amt. 
Ved kommunevalget 19. november 2005 ble Munkebo-ordføreren Palle Hansborg-Sørensen fra Socialdemokratiet valgt til borgermester i den nye kommunen, og avløste Kertemindes avtroppende ordfører Else Møller.
Denne kommunen kunne også ha omfattet Flødstrup Sogn i Ullerslev kommune, i og med at forlikspartiene krevde folkeavstemning der, men avstemningen 30. mars 2005 resulterte i at sognet med 315 mot 303 stemmer knyttet seg til Nyborg kommune i stedet.
Kommunen har således omtrent samme utstrekning som Bjerge Herred – idet Agedrup Sogn ikke er kommet med i kommunen, mens Rønninge Sogn fra Åsum Herred er kommet med.


== Borgermestre ==
Kasper Ejsing Olesen (S) 2018–
Hans Luunbjerg (V) 2014–2018
Sonja Rasmussen (Lokal liste) 2010–2014
Palle Hansborg–Sørensen (S) 2007–2010


== Referanser ==


== Eksterne lenker ==
Offisielt nettsted 
(en) Kerteminde Kommune – kategori av bilder, video eller lyd på Commons
Langeskov kommune

Langeskov kommune er en tidligere kommune i Fyns amt i Danmark. Kommunen ble dannet ved kommunalreformen i 1970. Siden kommune- og regionreformen 2005–2007 er kommunen fra og med 1. januar 2007 innlemmet i den nye Kerteminde kommune i Region Syddanmark.


== Referanser ==
Varan-TV

Varan-TV er en TV-serie sendt på SVT laget av humorgruppen Varanteatern. Serien ble sendt i to omganger, første gang med start i 1996 og andre gang med start i 1998.


== Sentrale figurer fra Varan-TV ==
Tord Yvel og Romeo Olsson, poeter
Godzilla Hårddisksson, reporter
Bengt Johansson, svensk håndballforbundskaptein
Nils Thynell, reporter
Pelle Bengtsson
Peter Kvist, regissør
Chris de Kök, TV-kokk
Bill och Bull, politi
Chris Olofsson, reporter
Ted Borg, historiker
Nicki Lilltroll, filmkritiker
Kalle Ninja, ninja
Göte Svensson, 70 år
Teater X, fri teatergruppe
Tyskarna från Lund, synthgruppe
Kreml High, russisk high-school parodi.
Nato, Tantrum, Crazy Ivan, Johny Tex og de andre i Kreml High
Farbror Vattenmelon, barne-tvfigur.
Slas, tegner


== Referanser ==


== Eksterne lenker ==
(en) Varan-TV på Internet Movie Database
Berit Brørby

Berit Brørby (født 5. desember 1950 i Oslo) er en norsk politiker (Ap). Hun ble innvalgt på Stortinget fra Oppland i 1985.
Brørby avla realskoleeksamen i 1968 og tok handelsskole i 1980, hun arbeidet som butikkekspeditør 1970-1971, kontorsekretær Norema A/S 1976-1980 og personalsekretær og personlig sekretær for divisjonsdirektøren i Norema A/S 1980-1985. Brørby tok ikke gjenvalg og trådte ut av Stortinget i 2009.


== Referanser ==


== Eksterne lenker ==
(en) Berit Brørby – kategori av bilder, video eller lyd på Commons 
(no) Berit Brørby hos Stortinget 
(no) Berit Brørby hos Norsk senter for forskningsdata
William Faulkner

William Faulkner (født 25. september 1897, død 6. juli 1962) var en amerikansk forfatter.
Faulkner debuterte som lyriker, men det er som romanforfatter han har fått størst innflytelse. Hans første roman Soldatens sold (1926) handler om en mann som kommer hjem fra første verdenskrig. Faulkner selv ville gi inntrykk av at han var blitt skadd i krigen som pilot. Han fikk til og med sydd en uniform han kunne vise fram hjemme, men i virkeligheten kom han aldri lenger enn til flygerskolen i Toronto.Etter en mislykket roman, Mosquitoes, anbefalte forfatterkollegaen Sherwood Anderson at Faulkner skulle skrive om det han kjente best: de amerikanske sørstatene. Faulkner begynte å skrive romaner som utspilte seg i det fiktive «Yoknapatawpha County», og noen av hans fremste verk så dagens lys: Larmen og vreden (1929), Lys i august (1932) og Absalom Absalom! (1936).
Faulkner tilhørte den modernistiske tradisjonen. Han brukte iblant indre monologer, og romanene er ofte fortalt fra romankarakterenes ulike perspektiver. Med lange og komplekse setninger var han en motpol til den samtidige Ernest Hemingway.Faulkner behandlet ofte de amerikanske Sørstatenes problemer i sine romaner: forfallet, raseproblemene og arven fra den amerikanske borgerkrigen. De fleste av Faulkners romaner er sterkt pessimistiske. Selv om han fikk oppmerksomhet i litterære kretser, ble han ikke videre kjent før han fikk nobelprisen i litteratur i 1949. I  1955 ble han tildelt Pulitzerprisen for romanen A fable. Han fikk også samme pris i 1963 (posthumt) for romanen Tyveknektene.
I 2002 ble Faulkners romaner, Larmen og vreden og Absalom, Absalom! kåret til to av litteraturhistoriens 100 viktigste verker da ble valgt inn i Verdensbiblioteket.


== Referanser ==


== Eksterne lenker ==
(en) Univ of Mississippi. Halvprivat dokumentasjon av Faulkners liv og verk
(en) William Faulkner på Internet Movie Database 
(da) William Faulkner på Filmdatabasen 
(en) William Faulkner hos The Movie Database 
(en) William Faulkner hos Internet Broadway Database
Carlo Laurenzi

Carlo Laurenzi (født 12. januar 1821 i Perugia i Italia, død 2. november 1893 i Roma) var en av den katolske kirkes kardinaler, og var tilknyttet Den romerske kurie. Han var camerlengo og prefekt for Kongregasjonen for ritene 1887–1895.
Han ble kreert in pectore til kardinal i 1880 av pave Leo XIII, og utnevnelsen ble offentliggjort i 1884.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Luigi Emmanuele Nicolo Lambruschini (1776-1854) *1819
Pave Leo XIII (1810-1903) *1843
Kardinal Carlo Laurenzi (1821-1893) *1877


== Referanser ==


== Eksterne lenker ==
Biografi på The Cardinals of the Holy Roman Church
Francesco Ricci Paracciani

Francesco Ricci Paracciani (født 8. juni 1830 i Roma i Italia, død 9. mars 1894) var en av den katolske kirkes kardinaler, og var tilknyttet Den romerske kurie. Han var blant annet prefekt for Det pavelige hushold.
Han ble kreert in pectore til kardinal i 1880 av pave Leo XIII, og utnevnelsen ble offentliggjort i 1882, med Santa Maria in Campitelli som titteldiakonia, og så San Pancrazio som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Pietro Lasagni

Pietro Lasagni (født 15. juni 1814 i Caprarola ved Civitá Castellana i Italia, død 19. april 1885) var en av den katolske kirkes kardinaler, og var tilknyttet Den romerske kurie.
Han ble kreert in pectore til kardinal i 1880 av pave Leo XIII, og utnevnelsen ble offentliggjort i 1882.


== Referanser ==


== Eksterne lenker ==
Biografi på The Cardinals of the Holy Roman Church
Angelo Jacobini

Angelo Maria Jacobini (født 25. april 1825 i Genzano ved Albano i Italia, død 2. mars 1886 i Roma) var en av den katolske kirkes kardinaler, og var tilknyttet Den romerske kurie.
Han ble kreert til kardinal i 1882 av pave Leo XIII.


== Eksterne lenker ==
Biografi på The Cardinals of the Holy Roman Church